นายกรัฐมนตรี ยืนยันรัฐบาลถังไม่แตก ไม่มีการขึ้นภาษี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวใน PM PODCAST "นายกรัฐมนตรีเล่าเรื่อง" ว่า ยืนยันรัฐบาลไม่ได้ถังแตกและไม่ได้มีการขึ้นภาษีมูลค่าเพิ่ม หรือ Vat ใดๆ ทั้งสิ้น ขอประชาชนอย่าหลงเชื่อข่าวที่บิดเบือน ทั้งนี้ข้อมูลที่มีการหยิบยกไปนำเสนอตามสื่อนั้นเป็นรายงานความเสี่ยงที่กระทรวงการคลัง เสนอ ครม. เป็นประจำทุกปีอยู่แล้ว ซึ่งการประชุม ครม. เมื่อวันอังคารที่ผ่านมาก็ได้พิจารณารายงานดังกล่าว พบผู้ที่อยู่ในระบบภาษีน้อย จึงให้ไปสร้างความเข้าใจกับประชาชนถึงระบบภาษีว่าประชาชนจะได้ประโยชน์อะไรบ้างหากเข้าระบบ ไม่ใช่ให้ขึ้นภาษีแต่อย่างใด